ROMANIA

JUDEŢUL MUREŞ

COMUNA ACĂȚARI

CONSILIUL LOCAL

**H O T Ă R Â R E A Nr.36**

**din 16 aprilie 2025**

**privind avizarea** **actului adițional nr.2 la Contractul nr.****1491/07.03.2024 privind delegarea gestiunii activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea Stației de Sortare, Compostare și Transfer Cristești din județul Mureș**

Consiliul local al comunei Acățari;

Văzând referatul de aprobare a Primarului comunei Acățari nr.2438/2025 , și raportul compartimentului de resort nr.2431/2025;

Având în vedere adresa nr. 223/07.02.2025, 804/08.07.2024, 46/17.01.2025 al SC IRIDEX GROUP SRL,

Ţinând cont de:

* prevederile HG nr.1506/27.11.2024 pentru stabilirea salariului de bază minim brut pe țară garantat în plată,
* art. 10 secțiunea 3 – Modificarea tarifelor din Contractul de delegare nr.1491/07.03.2024 încheiat cu Asocierea SC IRIDEX GROUP SRL (lider de asociere) – SC IRIDEX GROUP SALUBRIZARE SRL,
* art. 36 din Ordinul președintelui ANRSC nr. 640/2022 privind aprobarea Normelor metodologice de stabilire, ajustare sau modificare a tarifelor pentru activităţile de salubrizare, precum şi de calculare a tarifelor/taxelor distincte pentru gestionarea deşeurilor şi a taxelor de salubrizare, cu modificările și completările ulterioare,
* art. 9 alin.1 și alin.(2) lit.„d” şi art.23 alin.(1) lit.„b” din Legea 51/2006 privind serviciile comunitare de utilităţi publice, cu modificările şi completările ulterioare,
* art.7 a Legii nr.52/2003 ,privind transparența decizionalã în administrația publicã, republicatã, cu modificările și completările ulterioare,

În temeiul art. 129 alin. (2) lit. „d” coroborat cu alin. (7) lit. „n”, art. 132 și art. 139 alin. (1) din OUG 57/2019 privind codul administrativ,cu modificările și completările ulterioare,

**H o t ă r â ș t e:**

**Art.1.** Se avizează modificarea tarifelor de operare pentru activitățile de sortare a deșeurilor reciclabile, compostare a biodeșeurilor și transfer a deșeurilor prin exploatarea Stației de Sortare, Compostare și Transfer Cristești din județul Mureș, stabilit în cadrul contractului nr. 1491/07.03.2024, conform Fișelor de fundamentare cuprinsă în anexa nr. 1, după cum urmează:

Tariful T1 – tarif pentru sortare deșeuri de hârtie, carton, metal, plastic colectate separat de la 714,42 lei/tonă, fără TVA, la 730,87 lei/tonă, fără TVA;

Tariful T2 – tarif pentru compostare biodeșeuri colectate separat de la 698,53 lei/tonă, fără TVA, la 704,37 lei/tonă, fără TVA;

Tariful T3 – tarif pentru transfer deșeuri reziduale de la 77,02 lei/tonă, fără TVA, la 77,91 lei/tonă, fără TVA;

Tariful T4 – tarif pentru transferul deșeurilor de sticlă colectate separat de pe zona 1, zona 2 și zona 3 urban de la 127,71 lei/tonă, fără TVA, la 127,84 lei/tonă, fără TVA;

**Art.2.** Se avizează actul adițional nr.2 la Contractul nr.1491/07.03.2024 privind delegarea gestiunii activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea Stației de Sortare, Compostare și Transfer Cristești din județul Mureș, conform anexei 2.

**Art.3.** Se mandatează Asociația de Dezvoltare Intercomunitară „Ecolect Mureş” prin Directorul executiv sau persoana desemnată de acesta, să semneze actul adiţional la contractul de delegare, aprobat la art.2.

**Art.4.** Se mandatează Primarul comunei Acățari, să voteze în AGA ADI „Ecolect Mureş” aprobarea actului adițional conform art.2.

**Art.5.** Anexele nr. 1 și 2 fac parte din prezenta.

**Art. 6** Se mandatează executivul ADI Ecolect Mureș să aprobe tarifele de valorificare a deșeurilor reciclabile și a materialului de tip compost.

**Art.7.** Prezenta hotărâre se comunică Instituţiei Prefectului Judeţul Mureş şi Asociaţiei de Dezvoltare Intercomunitară “Ecolect Mureş”, care va supune aprobării în Adunarea generală actul adițional aprobat la art.1 și răspunde de aducerea ei la îndeplinire.

Preşedinte de şedinţă,

Nagy Dalma Imola

Contrasemnează,

Secretar general,

Jozsa Ferenc